Ofertă pentru Toni Petrea! "Am avut o discuție"
Anton Petrea (48 de ani) nu mai antrenează din august 2023, moment în care s-a despărțit de "U" Cluj.
La "șepcile roșii", Toni Petrea a bifat doar șase prezențe la cârma echipei, timp în care a înregistrat o medie de un singur punct pe meci, conform statisticilor oferite de site-ul de specialitate Transfermarkt.
Ofertă pentru Toni Petrea! "Am avut o discuție"
Toni Petrea a dezvăluit faptul că după ce s-a despărțit de "U" Cluj ar fi avut șansa să-l urmeze pe Laurențiu Reghecampf în Arabia Saudită, la Al Tai, să-i devină secund.
- Cei doi au mai colaborat din postura de principal - secund la Al Wasl, Al Wahda, FCSB, Litex Lovech, Al Hilal, Concordia Chiajna și FC Snagov
Toni Petrea nu a mai fost secundul lui Laurențiu Reghecampf din 2020, moment în care a fost instalat pe banca tehnică a celor de la FCSB. Până în mai 2021 rezistase atunci antrenorul la cârma roș-albaștrilor.
"Într-adevăr, după ce am terminat socotelile cu Universitatea Cluj am avut o discuție de a-l urma pe Laur (n.r. Laurențiu Reghecampf) în Arabia Saudită, dar era prea repede. Venise după momentul acesta care m-a afectat puțin.
Am considerat că nu este momentul atunci să fac pasul. Am discutat și cu el, l-am rugat să mă înțeleagă și i-am mulțumit că s-a gândit la mine după ceva timp în care am fost separați. Am rămas acasă, așa am considerat", a spus Toni Petrea, potrivit DigiSport.
Pe FCSB, Toni Petrea a mai antrenat-o și în perioada noiembrie 2021 - iulie 2022. Echipele pe care tehnicianul le-a trecut în CV ca principal au mai fost: Chindia Târgoviște și "U" Cluj.
Cum arată clasamentul Superligii
Urmăriți SPORT.RO și pe Google News